Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Dikgatišo tše di Lego Gona
“Ga go motho yo a kilego a bona Modimo ka nako le ge e le efe.”—Johane 1:18.
Batho ba bantši ba dumela gore Jesu ga se Modimo. Lega go le bjalo, ba bangwe ba šupa go ditemana tša Beibele tšeo ba naganago gore di bontšha gore Jesu o lekana le Modimo.
“Go be go. . . na le badiši bao ba bego ba dula merakeng ba dišitše mehlape ya bona bošego.”—Luka 2:8.
Lefelo leo Jesu a belegetšwego go lona le tonya kudu nakong ya December le January. Beibele e bega gore nakong yeo ya ngwaga, batho ba be ba “thothomela . . . ka baka la go na ga pula.” (Esera 10:9, 13; Jeremia 36:22) Yeo e be e ka se be nako ya ngwaga yeo badiši ba bego ba ka “dula merakeng” le mehlape ya bona.
Jesu o boditše balatedi ba gagwe gore o be a tla “[tlaišwa] ka dilo tše dintši, . . . a bolawe ke moka letšatšing la boraro a tsošwe.” (Mateo 16:21) Beibele e bega gore ka morago ga gore a bolawe le go tsošwa, Jesu o ile a iponagatša go batho ba ka godimo ga ba 500. (1 Bakorinthe 15:6) Ga go pelaelo gore dihlatse tšeo tše di bonego ka mahlo di be di kgodišegile gore o be a tsošitšwe bahung. Le tšona di be di ikemišeditše go hwela tumelo yeo!—Ditiro 7:51-60; 12:1, 2.
LEBAKA LEO KA LONA GO TSEBA SEO GO LEGO BOHLOKWA
Beibele e ruta gore lehu la Jesu le tsogo ya gagwe di buletše batho ka moka tsela ya gore ba holwe ke lefase la Paradeise leo le holofeditšwego ka Beibeleng. (Psalme 37:11, 29; Kutollo 21:3, 4) Re na le tebelelo ya go thabela bophelo bjo bo thabišago bjo bo sa felego lefaseng leo la Paradeise, ka baka la lerato leo le bontšhitšwego ke Jesu le Tatagwe, Modimo Ramatlaohle, e lego Jehofa.—Johane 3:16; Baroma 6:23.
^ ser. 7 Beibele ga e rute gore Modimo o na le mosadi wa kgonthe yo a bilego le bana le yena. Go e na le moo, e bitša Jesu gore ke “Morwa wa Modimo” ka gobane Jesu o bopilwe ke Modimo ka go lebanya, e bile o na le dika tša go swana le tša Tatagwe.
Sehlogo sa go Latela
DITABA TŠE DIBOTSE TŠE DI TŠWAGO GO MODIMO!
Beibele e gatelela bohlokwa bja lehu la Jesu. Na lehu la gagwe le na le morero?
Madireng a Lefase
Tlhatlamano ya Dihlogo tša Phafoga! tša 2013
DIHLOGO TŠE DINGWE TŠA INTHANETENG